Rørende hilsen fra Schumachers eks-kollega på bursdagen: - Elsker deg
En hilsen som skiller seg spesielt ut kommer fra hans tidligere kollega i Ferrari-teamet Felipe Massa: - Gratulerer med dagen, min bror. Vær sterk. Elsker deg, skriver brasilianske Massa på twitter. De tok fikk et nært forhold til tross for at de hadde bare ett år sammen i den italienske formel 1-stallen. 29. desember var det ett år siden Michael Schumacher fikk alvorlige hodeskader etter en skiulykke i franske Meribel. Han tilbringer dagen sammen med kona Corinna og de to barna på deres gård ved Geneve-sjøen. Massa var en av de aller første som besøkte Schumacher etter ulykken. Blant de mange tusener av andre som i dag har sendt lykkønskninger til Schumacher er fotballspilleren Toni Kroos, formel 1-førerne Daniil Kvjat og Romain Grosjean og en rekke andre motorsportspersonligheter. Tyskeren er tidenes motorsportsstjerne med syv VM-titler i formel 1. Manager Sabine Kehm sa nylig at Schumacher vil trenge en lang rehabiliteringstid. Det er ikke kommet ut sikre opplysninger om tilstanden hans. Midt i juni ble det kjent at han hadde våknet opp fra koma. Corriere della Sera skrev denne uken at «det kommer noen ganger en tåre når han hører stemmene til barna eller Corinna». Kirurgen Gerard Saillant, som opererte Schumacher etter ulykken, avviste imidlertid opplysningene og benektet at han er i ferd med å gjenkjenne sine nærmeste. En annen lege som behandlet ham på Grenoble-sykehuset, Jean-Francois Payen, sa ifølge Independent at «jeg har registrert noe fremgang, men jeg vil si at vi må gi ham tid». - Vi har en tidsramme på ett til tre år, så det trengs tålmodighet. Sabine Kehm sendte også ut en melding: - Med tanke på de alvorlige skadene han pådrog seg, har det vært fremgang de siste ukene og månedene. Det er imidlertid fortsatt en lang og vanskelig vei fremover.
Michael Schumacher fyller i dag 46 år og det kryr med lykkønskninger til den tidligere formel 1-stjernen. lykkønskninger til den tidligere formel 1-stjernen.